钦定古今图书集成/明伦汇编/氏族典/第478卷 > 《廖用贤尚友录》 > 万适
## 钦定古今图书集成/明伦汇编/氏族典/第478卷 > 《廖用贤尚友录》 > 万适

按《宋史万适传》：“适字纵之，陈州宛丘人，自号遣元子。
喜学问，精于道德经。与韩伾交游，不求仕进，专以著
述为务。淳化中，伾任翰林学士，因召对，上问曰：‘卿早
在嵩阳，当时辈流颇有遗逸否’？伾以适及杨璞、田诰
为对，上悉令召至阙下。适最后至，特授慎县主簿。适
康强无疾，诏下日已病，犹勉强赴朝谢，后数日卒。”